《赠罗月岩推府迎侍还万安二首 其二》
明代·卢楠

燕塞霜空万木摧，楚乡烟净锦帆回。洲如白鹭天边落，山似青螺海上来。

孙晷兰舆元水国，曹家仙赋在铜台。南云北渚休相忆，紫诰金泥次第开。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。